
	Comisia pentru buget, finanţe şi bănci
	
	Bucureşti,        

Nr. 22/317/11.02.2009


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind completarea anexei 1 din Legea nr. 571/2003 privind Codul fiscal, cu care comisia noastră a fost sesizată în fond cu adresa Biroului Permanent nr.PL.x 441  din  23 iunie 2008.
	PREŞEDINTE,

Viorel  Ştefan

	Comisia pentru buget, finanţe şi bănci
	
	Bucureşti,    

Nr. 317/11.02.2009


RAPORT

asupra propunerii legislative privind completarea anexei 1
din Legea nr. 571/2003 privind Codul fiscal
Cu adresa nr. 441 din 23 iunie 2008, Biroul Permanent conform art.95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă privind completarea anexei 1 din Legea nr. 571/2003 privind Codul fiscal.
La întocmirea raportului s-au avut în vedere avizele Comisiei juridice, de disciplină şi imunităţi, Comisiei pentru politică economică, reformă şi privatizare şi Consiliului Legislativ.
Prezenta propunere legislativă are ca obiect de reglementare  completarea anexei nr. 1 la Titlul VII din Legea nr. 571/2003 privind Codul fiscal, cu modificările şi completările ulterioare, cu un nou punct, pct. 121 prin care se modifică acciza la motorina destinată utilizării în agricultură.

În raport de obiectul şi conţinutul său, propunerea legislativă face parte din categoria legilor ordinare.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Iordache Graţiela – secretar de stat la Ministerul Finanţelor Publice.
La lucrările comisiei au participat  31  deputaţi, din totalul de 31 membri ai comisiei.

Raportul comisiei a fost adoptat cu unanimitate de voturi. 
Propunerea legislativă a fost respinsă de Senat în şedinţa din data de 17 iunie 2008.
Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
In urma dezbaterii propunerii legislative privind completarea anexei 1 din Legea nr. 571/2003 privind Codul fiscal, în şedinţa din data de 10 februarie 2009 , comisia propune Plenului Camerei Deputaţilor respingerea, deoarece potrivit legislaţiei comunitare, aplicarea unei cote reduse pentru acciza aferentă motorinei utilizate în agricultură ar impune eliminarea oricărui alt sprijin financiar acordat producătorilor agricoli pentru achiziţionarea acestui produs.
Deasemenea precizăm că reprezentanţii Ministerului  Finanţelor Publice s-au angajat în elaborarea unui proiect al Codului Fiscal  unitar integrat şi armonizat cu directivele Uniunii Europene, precum şi cu realităţile economice.
	PREŞEDINTE,

Viorel Ştefan

	SECRETAR,

Iuliu Nosa


             Consilier parlamentar:
    
Ene Giorgiana

